Suxoy Superjet 100

Suxoy Superjet 100 və ya Yakovlev SJ-100 (2023 avqusta qədər) — 3050 və ya 4600 km məsafəyə 87-dən 108-ə qədər sərnişin daşımaq üçün nəzərdə tutulmuş Rusiyanın dar gövdəli, orta mənzilli regional sərnişin təyyarəsi. Bu təyyarə bir neçə xarici şirkətin iştirakı ilə 17 fevral 2020-ci ildən Mülki Təyyarə kimi tanınan "Sukhoi Civil Aircraft" (PJSC Irkut Corporation-ın törəmə müəssisəsi) tərəfindən hazırlanmışdır. Bu SSRİ-nin dağılmasından sonra Rusiyada hazırlanmış ilk böyükmiqyaslı sərnişin təyyarəsidir.

Təyyarənin sertifikatlaşdırma üçün tip təyinatı RRJ95-dir (Russian Regional Jet 95). ICAO təyinatı SU95-dir.

2007-ci il UAC istehsal proqramına əsasən, 2013-cü ilə qədər 236 SSJ100 təyyarəsinin istehsalı planlaşdırılırdı. 2012-ci ildə aviaşirkətlər planlaşdırılan 20-25 təyyarə əvəzinə 8 təyyarə aldılar. 2013-cü ilin yayında "Sukhoi Civil Aircraft" ASC-nin prezidenti Andrey Kalinovski belə deyib: "Bu il 26 təyyarə istehsal etməyi planlaşdırırıq." O bildirdi ki, yığım xətti planlaşdırılan illik 60 təyyarə istehsal sürətinə çatarsa, 2016-cı ildə gəlirliliyə nail olmaq olar.

2023-cü ilin yanvar ayı etibarilə 232 təyyarə istehsal olunub (o cümlədən 6 istehsal öncəsi təyyarə, bunlardan 3-ü statik sınaq üçündür), 206-sı aviaşirkətlərə təhvil verilib, 29-u "Sukhoi Civil Aircraft" ASC-də anbardadır və ya uçuş sınaqlarından keçir və təxminən 137-si Rusiya Federasiyasının mülki və dövlət aviasiya reyestrindədir. 95230 quyruq nömrəli SSJ-100, idxal edilmiş PKI ilə istehsal edilən sonuncu təyyarədi.; Növbəti təyyarənin artıq SSJ-100NEW istehsalı planlaşdırılır.

 İstinadlar 

 Xarici keçidlər 

 Sukhoi Superjet 100  на официальном сайте компании «Сухой»
 Superjet 100 на сайте ОАК
 Гражданские самолёты Сухого: «Суперджет»  в «БРЕНД» радиостанции «:ru:Эхо Москвы»

Kateqoriya:Sərnişin təyyarələri